Great Sand Dunesin kansallispuisto

Great Sand Dunesin kansallispuisto (engl. Great Sand Dunes National Park and Preserve) on Yhdysvaltain Coloradon osavaltiossa sijaitseva kansallispuisto. Alun perin alue julistettiin kansalliseksi suojelumonumentiksi vuonna 1932. Se kohotettiin kansallispuiston asemaan 24. syyskuuta 2004. Kansallispuiston 340 km² laajuista alaa hallinnoi National Park Service. Puisto on tunnettu hiekkadyyneistään, jotka ovat Yhdysvaltain korkeimpia: ne kohoavat noin 230 metriin. Dyynit peittävät noin 78 km² puiston alasta. Niiden on arveltu olevan jopa 12 000 vuoden ikäisiä. Ne muovautuivat Rio Grande -joen ja sen sivujokien tuomasta hiekasta, jota länsituulet puhalsivat puistoon. Puiston muihin nähtävyyksiin kuuluvat muun muassa myös vanhat kuusi- ja mäntymetsät. Lähteet Aiheesta muualla Kuvia tai muita tiedostoja aiheesta Great Sand Dunesin kansallispuisto Wikimedia Commonsissa Viralliset sivut